
Având în vedere prevederile Constituţiei României, ale Legii Educaţiei Naţionale nr. 1/2011, ale Regulamentului de Organizare şi Funcţionare a Unităţilor de Învăţământ Preuniversitar, ale Legii nr.272/ 2004, privind protecţia şi promovarea drepturilor copilului, se încheie prezentul

CONTRACT EDUCAȚIONAL

I.Părțile semnatare

1. Școala Sanitară Postliceală ”Sanity” BACĂU, cu sediul în Bacău, reprezentat prin director, prof. Mocanu Lăcrămioara;

2. BENEFICIARUL DIRECT AL EDUCAȚIEI, ……………………………………………….., elev cu domiciliul în ……………………………………………………………………………………..
CONTRACT EDUCAȚIONAL

II. Scopul contractului: asigurarea condiţiilor optime de derulare a procesului de învăţământ prin implicarea şi responsabilizarea părţilor în educaţia beneficiarilor direcţi ai educaţiei elevilor.

1. Școala îşi asumă principala responsabilitate în procesul instructiv-educativ.

2. Elevul îşi asumă răspunderea pentru propria educaţie.

Pentru desfășurarea, la standarde de calitate, a procesului instructiv-educativ, părțile se angajează, prin voință proprie, după cum urmează:

III. Drepturile părților: drepturile părţilor semnatare ale prezentului acord sunt cele prevăzute în Regulamentul de Organizare și Funcționare a Unităților de Învățământ Preuniversitar și în Regulamentul Intern al școlii.

1. Școala:

a. poate să încheie protocoale de parteneriat cu asociaţii, fundaţii, instituţii de educaţie şi cultură, unităţi medicale, poliţie, jandarmerie, organisme economice, organizaţii guvernamentale şi nonguvernamentale sau alte tipuri de organizaţii, în interesul beneficiarilor direcţi ai educaţiei;

2. Elevul:

a. are dreptul să fie informaţi periodic referitor la situaţia şcolară;

b. are acces în incinta şcolii
d. are dreptul să solicite rezolvarea unor stări conflictuale în care este implicat, prin discuţii amiabile sau cereri scrise (respectându-se procedurile ROFUIP);

e. poate sprijini conducerea unităţii şi profesorii /diriginţii şi se poate implica activ în întreţinerea, dezvoltarea şi modernizarea bazei materiale a clasei şi a unităţii;

f. are dreptul să fie evidenţiat şi să primească premii şi recompense, pentru rezultate deosebite obţinute la activităţile şcolare şi extraşcolare, precum şi pentru o atitudine civică exemplară;

g. are dreptul la şcolarizare la domiciliu, pe o perioadă determinată, conform legii.

IV.Obligațiile părților:

1. Școala se obligă:

a. să nu lezeze demnitatea sau personalitatea elevilor;

b. să pună, gratuit, la dispoziţia beneficiarilor primari, bazele materiale pentru pregătirea organizată a acestora;

c. să ofere servicii educaţionale de calitate, la nivelul standardelor elaborate de MEC;

d. să asigure măsuri de protecţie a sănătăţii şi securităţii şi elevilor pe perioada prezenţei acestora în incinta şi spaţiul şcolar, precum şi în deplasările organizate de unitatea de învaţământ;

e. să coopereze cu toate instituţiile şi structurile de ale căror servicii beneficiază unitatea de învăţământ şi de care depinde bunul mers al procesului de învăţământ;

f. să nu desfăşoare acţiuni de natură să afecteze imaginea publică a elevului, viaţa intimă, privată şi familială a elevului;

g. să acorde, în condiţiile prevăzute de lege, diferite tipuri de burse;

h. să asigure consilierea şi informarea elevilor în scopul orientării profesionale, respectiv consilierea psihologică şi socială prin personal de specialitate;

i. să trateze cu profesionalism şi responsabilitate orice situaţie specială legată de educaţia elevului;

l. să elibereze, la cerere şi în timp util, orice document şcolar ce serveşte interesului elevului;

m. să analizeze şi să decidă, prompt şi responsabil, referitor la orice solicitare din partea elevului;

n. să asigure transparenţa tuturor activităţilor derulate, organizate/aprobate de şcoală;

o. să ia în considerare, să analizeze şi să răspundă oricărei sesizări din partea elevilor referitoare la rele practici în şcoală;

q. să recompenseze/sancţioneze, obiectiv şi echitabil, rezultatele şi conduita elevilor;

r. să explice clar toate prevederile prezentului contract celorlalte două parţi semnatare.

2. Elevul se obligă:

a. să frecventeze zilnic cursurile, conform regulamentului intern al unităţii, şi să informeze şcoala de îndată ce se impune absenţa sa de la program;

b. să răspundă material pentru distrugerile bunurilor din patrimoniul şcolii, cauzate de el;

c să respecte regulamentul intern al unităţii;

d să-şi asume responsabilitatea pentru orice faptă, desfăşurată în afara şcolii, dar care ar putea prejudicia prestigiul acesteia;

e să informeze şcoala cu privire la orice aspect, care poate contribui la îmbunătăţirea situaţiei sale şcolare;

f să trateze cu respect şi consideraţie instituţia şcolară şi pe reprezentanţii ei, prin:

♦ limbaj reverenţios;

♦ atitudine neagresivă;

♦ vestimentaţie adecvată instituţiei şcolare ;

♦ comunicare asertivă;

♦ disponibilitate pentru rezolvarea posibilelor divergenţe pe cale amiabilă.

g. să respecte şcoala, însemnele şi personalul acesteia, precum şi pe colegii săi;

h. să frecventeze cursurile şi să participe la toate activităţile existente în programul unităţii;

i. să se pregătească la fiecare disciplină de studiu, în vederea însuşirii cunoştinţelor prevăzute de programele şcolare şi dobândirii competenţelor care determină profilul de formare al acestora;

j. să aibă o ţinută vestimentară şi o conduită decentă, neprovocatoare, neagresivă şi neostentativă;

k. să păstreze şi să pună la dispoziţia factorilor interesaţi portofoliul educaţional în integralitatea şi totalitatea componentelor sale;

l să aibă un comportament care să nu afecteze sănătatea, securitatea, demnitatea şi libertatea celorlalţi din unitatea şcolară;

m. să respecte Regulamentul de organizare şi funcţionare a unităţilor de învăţământ preuniversitar, precum şi Regulamentul intern al unităţii;

n. să se implice direct şi să răspundă solicitării profesorilor de a participa la dezvoltarea sa ca personalitate;

o. să nu distrugă documentele şcolare şi să nu deterioreze bunurile din patrimoniul unităţii;

V. Durata acordului

Prezentul acord se încheie pe durata școlarizării elevului în unitatea de învățământ.

VI. Alte clauze

1. Orice neînţelegere dintre părţi se poate soluţiona pe cale amiabilă, în cadrul Consiliului clasei sau în cadrul Consiliului profesoral al unităţii de învăţământ.

2. Părţile semnatare înţeleg că nerespectarea angajamentelor proprii poate implica schimbări de atitudine ale celorlalte părţi.

3. Nerespectarea dovedită a angajamentelor asumate de şcoală duce la aplicarea sancţiunilor legale şi la o monitorizare strictă din partea Inspectoratului Şcolar Judeţean.

4. Personalul didactic de predare, personalul didactic auxiliar, precum şi cel de conducere din cadrul unităţii de învăţământ, răspund disciplinar conform Legii nr. 1/2011, pentru încălcarea obligaţiilor ce le revin potrivit prezentului contract şi Regulamentului de organizare şi funcţionare a unităţilor de învăţământ preuniversitar, precum şi pentru încălcarea normelor de comportare, care dăunează interesului învăţământului şi prestigiului instituţiei.

5. Nerespectarea, de către elev, a prevederilor prezentului contract atrage după sine cercetarea abaterilor săvârşite de acesta şi punerea în discuţia Consiliului clasei şi a Consiliului profesoral, urmată de aplicarea unei sancţiuni.
6. Prezentul acord încetează de drept în următoarele cazuri:

a.  în cazul transferului elevului la o altă unitate de învățământ;

b. în situația încetării activității unității de învățământ;

c. alte situații prevăzute de lege.

Încheiat azi, ____________________, în 2 exemplare, în original, pentru fiecare parte.

Unitatea școlară,

Director, 








Diriginte,

Prof. MOCANU LACRAMIOARA






...........................................

Am luat cunoștință,

♦ Beneficiar direct, elevul,

